text: VOLS és una ONGD de la família salesiana que té com a objectiu la contribució a la promoció humana des del camp de l'educació.
  Oferim l'Experiència jove al Marroc, un voluntariat d'estiu a Ceuta amb persones immigrades, i estades d'estiu i estades de llarga durada a l'Amèrica Llatina i a l'Àfrica.
  Des de fa més de 20 anys VOLS dóna suport a projectes de cooperació al desenvolupament en l'àmbit de l'educació a l'Àfrica sudsahariana i a l'Amèrica Llatina.
  Els projectes que es duen a terme en els països del sud tenen com a principal objectiu promoure l'educació dels infants i joves amb menys recursos i dotar-los de les eines necessàries per a la formació personal i professional, convertintse en el motor de la seva societat i trencant el cicle d'exclusió social.
  Des de la nostra confiança en l'educació com a eina essencial per al desenvolupament de les persones, apostem per l'estratègia del treball en xarxa per a donar eines als nostres destinataris per a viure de manera responsable i sostenible.